
A tantárgy elsajátításának célja:
A kurzus célja, hogy megismertesse a hallgatókat a társadalmai kialakulásával, intézményesülésével, elméleti alapvetéseivel, gyakorlati aspektusaival, továbbá a mai magyar társadalom rendszerszintű jellemzőivel, bizonyos vonatkozású nemzetközi kitekintéssel párhuzamosan. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató ismeri a társadalom működési mechanizmusait intézményes világát, a helyi társadalom, a nemzeti és nemzetközi viszonyok hierarchikus rendszerét, az érdek és értékviszonyok sokféleségét. Képesség: a hallgató képes alapvető társadalmi fogalmak, folyamatok értékek felismerésére és rendszerezésére. Attitűd: a hallgató toleráns, a különbözőséget elfogadó magatartást valósít meg alapvető társadalmi kérdésekben, s szakjához méltóan formál véleményt a különböző társadalmi csoportok vonatkozásában. Autonómia és felelősség: a hallgató szuverén állampolgárként, produktív értelmiségiként tekint a különböző társadalmi kérdésekre, azok szubjektív és objektív tényezőire a hazai és a nemzetközi szinten jelentkező folyamatok kapcsán. 
Tantárgyi tematika és félévi követelményrendszer:
1. A társadalomismeret alapvetései: fogalmak, folyamatok a társadalomtudományban.
1. Az ember és az állam kapcsolata: jogok és kötelességek.
1. Kultúra és szocializáció. Szociokulturális rétegzettség, szocializációs színterek.
1. Társadalmi összefüggések: iskolai szocializáció, iskola és család.
1. Oktatás és társadalom: esélyegyenlőségi kérdések, kihívások, tőkeelméletek.
1. Társadalmi struktúrák, mobilitás, különböző mobilitás vizsgálatok.
1. Tantárgyi esszé (10.12. hétfő)
1. A mai magyar politikai struktúra alakulása a rendszerváltástól napjainkig.
1. Tanári és szociális segítői szerepek és attitűdök a mai magyar társadalomban.
1. Esettanulmányok, interaktív társadalomtudományi esetmegbeszélések.
1. Jelenkori hazai és nemzetközi társadalmi folyamatok elemzése I. 
1. Jelenkori hazai és nemzetközi társadalmi folyamatok elemzése II. (esettanulmányok)
1. Komplex társadalomtudományi elemzések, esettanulmányok
1. Összegzés.

A foglalkozáson történő részvétel: Az előadások a képzés szerves részét képezik, így az egyetem elvárja a hallgatói részvételt az előadásokon. (TVSz 8.§ 1.)
Félévi követelmény: írásbeli vizsga
Az érdemjegy kialakításának módja, az értékelés ütemezése: a szemeszter során a hallgatók félévközi tantárgyi esszét írnak 10.12-én.  A feladat 50% alatti teljesítménye/hiánya/javítatlansága esetén a hallgató nem bocsátató vizsgára. Az írásbeli vizsgára a vizsgaidőszakban kerül sor, több időpont közül szabadon választhat a hallgató a Neptunban felkínált lehetőségek közül: 12.21-én, 12.22-én, 01.09-én, valamint 01.29-én az akkori aktuális Neptun kiírás szerint.

A tanórai PPT anyaga a szemeszter során kerül megosztásra a hallgatókkal.

